Coitus Int 50 Revival
2026-02-21 19:00 (Europe/Helsinki)
Vuonna 2023 tuli kuluneeksi tasan 50 vuotta legendaarisen Coitus Int -yhtyeen debyyttialbumin julkaisusta. Merkkivuotta juhlistaakseen yhtyeen perustajajäsenet Mikko Alatalo ja Pena Penninkilampi tekivät yhdessä tamperelaisen Hauli Bros -yhtyeen kanssa pitkälti loppuunmyydyn juhlakiertueen nimellä Coitus Int 50 Revival. Suuren suosion saavuttanut ryhmä jatkaa keikkailua satunnaisesti ja esittää ikonisia kappaleita alkuperäisen yhtyeen kahdelta albumilta.
Coitus-keikat ovat harvinainen mahdollisuus kuulla useat manserokin varhaisklassikot, kuten Heinolassa Jyrää, Hengitä sisko, Hän hymyilee kuin lapsi, Juankoski Here I Come, Elämässä pitää olla runkkua sekä Per Vers, runoilija livenä alkuperäisjäsenten esittäminä.
Coitus Int 50 Revival on versioinut alkuperäisen yhtyeen kappaleita myös vuonna 2023 julkaistulle albumilleen. Ensimmäisen kiertuesyksyn esiintyminen Tampereen Yo-talolla taas on nähtävissä Manserokin juurilla -keikkataltiointina Yle Areenassa: https://areena.yle.fi/1-72250583
Kokoonpano keikoilla:
Mikko Alatalo – laulu, huuliharppu, kazoo
Pena Penninkilampi – laulu
Juri Lindeman – laulu
Kalle Alatalo – kitarat, laulu
Ari ”Selkä” Pulkkinen – basso, laulu
Harri ”Oinari” Vainionpää – rummut
Tero Kaario – koskettimet
Liput 34,90 €
+ tilausmaksut (alk. 1,50 € + 0,65 % tilauksesta www.lippu.fi)

PATE MUSTAJÄRVI & ISKUPARTIO X / peruttu
2026-02-26 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 30.11.2025 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
—————————-
Pate Mustajärvi täyttää kesällä 2026 pyöreät 70 vuotta ja juhlistaa samalla 50 vuotta kestänyttä uraansa suomirokin eturintamassa. Osana juhlavuoden ohjelmaa mies heittää rokkikeikkoja muutamalla valikoiduilla klubilla. Mustajärven vuosikymmenten varrella julkaistuun tuotantoon pohjautuva klubisetti on musiikilliselta anniltaan vahvasti rokkipainotteinen. Menosta ja meiningistä vastaa Patea klubeilla komppaava kokoonpano: Matti Mikkonen (kitara), Santeri Kotamäki (kitara), Milla Heinonen (basso) ja Aleksi Ylimäki (rummut).
Pate Mustajärvi tunnetaan menestyksekkään soolouransa ohella Popeda-yhtyeen perustajajäsenenä ja monipuolisena esiintyjänä.
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Steve 'n' Seagulls
2026-02-27 19:00
The Dark Side Of The Moo Tour
Suomalainen bluegrass / pop rock -yhtye Steve ’n’ Seagulls julkaisee viidennen studioalbuminsa The Dark Side Of The Moo 3. lokakuuta Playgroundin kautta.
Viisi vuotta työn alla olleella The Dark Side Of The Moo -albumilla ”bluegrass” jalostuu ”newgrassin” kanssa. Musiikilliset vaikutteet koostuvat ennalta arvaamattomista ja odottamattomista yhtälöistä, jotka kuitenkin lyövät kättä päälle kuin vanhat kalakaverit konsanaan. Levyllä kuullaan niin yhtyeen omia pop rock -vaikutteisia kappaleita kuin yhtyeen tulkintoja klassikoiksi muodostuneista rock- ja metallikappaleista vuosikymmenten varrelta. Albumin on tuottanut Timo Kämäräinen.
Levyn singlenä toimii yhtyeen itse säveltämä People Just Need To Love You, joka vie yhtyeen soundia reippaasti pop-rockimpaan suuntaan.
Vuonna 2010 perustettu Steve ’n’ Seagulls sai alkunsa ideasta suodattaa metallia, folkkia ja rockia bluegrassahtavan filtterin läpi. Sittemmin noin 346 miljoonaa Youtube-katselua kerännyt yhtye on saavuttanut ainutlaatuisen aseman yhtyeenä, jossa amerikkalainen soundi yhdistyy suomalaisuuden kanssa niin covereiden kuin oman repertuaarin siivittämänä. Vuonna 2014 julkaistu Thunderstruck-video muutti yhtyeen uran hetkessä sensaatiomaiseksi, jonka jälkeen he ovat on äänittäneet peräti viisi studioalbumia ja kiertäneet ahkerasti Euroopassa ja Pohjois-Amerikassa niin headliner-keikoilla kuin festivaaleillakin yli 30 maassa.
Steve ’n’ Seagulls on Suomen historian ensimmäinen ja toistaiseksi ainoa yhtye, joka on noussut yhdysvaltojen Billboard Bluegrass -listan kärkeen.
Keikan kesto noin 2h, sisältää väliajan
Liput 39,10 €
+ tilausmaksut (alk. 1,50 € + 0,65 % tilauksesta www.lippu.fi)

TubeTrio -kiertue: Juhoflow, Satusetä & Tiia Weckström
2026-02-28 14:00 - 17:00
JuhoFlow, Satusetä & Tiia Weckström: TubeTrio -kiertue
TubeTrio on yksi tämän hetken tunnetuimmista ja kuumimmista some-kokoonpanoista nuorten keskuudessa. Heitä seuraa yli miljoona suomalaista ja heidän videoitaan katsotaan yhteensä yli 30 miljoonaa kertaa kuukaudessa halki kanavien. Tämän kolmikon viihdyttävä sisältö tulee vastaan varmasti jokaisella alustalla.
TubeTrio eli JuhoFlow, Satusetä ja Tiia Weckström tarjoavat todellisen spektaakkelin live-kiertueen muodossa kevään 2026 aikana ympäri Suomen! Luvassa on tajutonta viihdettä, sketsejä, musiikkia, yleisön osallistamista sekä tietysti meet & greet, johon kaikilla esitykseen lipun ostaneilla on myös vapaa pääsy. Tällaista showta et ole ennen nähnyt, joten tule, koe ja nauti!
JuhoFlow:
www.youtube.com/@JuhoFlow
www.tiktok.com/@juhoflow
www.instagram.com/juhoflow
Satusetä:
www.youtube.com/@satuseta
www.tiktok.com/@satusetaofficial
www.instagram.com/satusetaofficial
Tiia Weckström:
www.youtube.com/@tiia.weckstrom
www.tiktok.com/@tiia.weckstrom
www.instagram.com/tiia.weckstrom
Huom! Esityksen kesto on noin 60 minuuttia ja meet & greet järjestetään esityksen jälkeen. Kaikki pääsevät tapaamiseen, mutta jonotuksessa saattaa kestää, joten varauduthan jonottamaan kärsivällisesti.
Liput 25 €
+ tilausmaksut (alk. 1,50 € + 0,65 % tilauksesta www.lippu.fi)

Veripalvelun verenluovutustilaisuus
2026-03-02 12:30 - 17:30, 2026-03-25 12:30 - 17:30, 2026-04-01 12:30 - 17:30
Verenluovutustilaisuus Mikaelissa klo 12.30-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Arja Saijonmaa - Laulu vapaudelle -kiertue
2026-03-04 19:00
ARJA SAIJONMAA LÄHTEE KEVÄÄLLÄ LAULU VAPAUDELLE -KONSERTTIKIERTUEELLE YMPÄRI SUOMEN!
Aikamme rakastetuimpiin laulajiin kuuluva Arja Saijonmaa lähtee keväällä 2026 Laulu vapaudelle -konserttikiertueelle, jossa tulisieluinen taiteilija avaa ihmeellisen elämäntarinansa yleisölle rakkaimpien laulujensa ja tarinoiden kautta. Kiertue käynnistyy Mikkelin Mikaelista keskiviikkona 4. maaliskuuta.
Ainutlaatuinen ja henkilökohtainen kiertue on nimetty Saijonmaan lokakuussa ilmestyneen omaelämäkerran mukaan ja kyseessä on hänen ensimmäinen laaja kiertueensa Suomessa pitkään aikaan. Väliajallisten konserttien jälkeen järjestetään kirjailijatapaaminen, jossa Saijonmaa signeeraa kirjoja ja albumejaan.
“Elämäni laulut ovat tulleet luokseni mystisillä tavoilla, aivan kuin ne olisivat etsineet minua maailmalta. Laulu vapaudelle -kiertueella haluan jakaa nämä maagiset tarinat yleisön kanssa. On ihanaa vihdoin päästä tekemään pitkä kiertue läpi rakkaan synnyinmaani!” -Arja Saijonmaa
Saijonmaa on yksi Pohjoismaiden kautta aikain ikonisimpia laulajia ja oman tiensä kulkijoita. Saijonmaan 50-vuotinen ura pitää sisällään merkittäviä hetkiä: Saijonmaa on laulanut Mihail Gorbatshovin kanssa, seikkaillut Keski-Amerikan viidakoissa, vieraillut Jasser Arafatin aavikkobunkkerissa ja noussut laulajatähdeksi niin Suomessa, Ruotsissa kuin Norjassa. Hänen elämäänsä taiteilijana on leimannut menestys, mutta hän on kokenut myös kovia takaiskuja niin urallaan kuin henkilökohtaisessa elämässään. Tästä kaikesta hän kertoo koskettavasti ja viihdyttävästi, usein pieni pilke silmäkulmassa. Laulu vapaudelle on unohtumaton tarina lahjakkaasta taiteilijasta, joka on elänyt häkellyttävän rikkaan elämän.
Arja Saijonmaa aloitti laulajan ja näyttelijän uransa 1960-luvun Ylioppilasteatterissa ja tuli suuren yleisön tietosuuteen Mikis Theodorakisin laulujen tulkitsijana. Saijonmaan tunnetuimpiin kappaleisiin lukeutuvat mm. Ystävän laulu, Högt över havet ja Miten voin kyllin kiittää. Hänet on nähty viime vuosina mm. Elämäni biisi -ohjelman tähtilaulajana sekä ruotsalaisessa Så Mycket Bättre -ohjelmassa.
Hän on kerännyt mainetta myös muualla maailmassa, ja Ruotsin kuningaspari palkitsi hänet arvostetulla Litteris et Artibus -ansiomerkillä keväällä 2025. Saijonmaa on ollut uransa alusta lähtien aktiivinen ihmisoikeuksien puolestapuhuja, ja hän on toiminut YK:n hyvän tahdon lähettiläänä.
Konsertin kesto noin 2,5h, sis. väliajan
Liput 44,99 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin perjantaina 19.12. klo 9:00

Mikkelin kaupunginorkesteri: KAMARIMUSIIKKISARJA – ILTA KVARTETTOJEN PARISSA
2026-03-05 18:00
Kamarimusiikkisali, Mikaeli
Elias Nyman, viulu
Lauri Kotila, viulu
Sari Nevanko, alttoviulu
Sakari Kivinen, sello
Maurice Ravel: Jousikvartetto F-duuri
Ludwig van Beethoven: Jousikvartetto nro 4 c-molli
Kamarimusiikkisarja tarjoilee meille tällä kertaa kaksi jousikvartettoa kaupunginorkesterin muusikoiden esittämänä. Ranskalaisen Maurice Ravelin jousikvartetto F-duuri on valmistunut vuonna 1903 säveltäjän ollessa 28-vuotias. Ravelia pidetään monesti impressionistina, vaikkei hän luonnehdintaa itse allekirjoittanutkaan. Maanmieheltään Claude Debussylta vaikutteita saanut F-duuri-kvartetto sai aikanaan ristiriitaisen vastaanoton kriitikoilta, mutta vuosien saatossa teoksesta on tullut yksi rakastetuimmista jousikvartettohelmistä.
Vuonna 1801 julkaistiin kuusi Beethovenin jousikvartettoa sisältänyt kokoelma op. 18, josta tässä konsertissa kuullaan nro 4 c-molli. Kvartetot olivat prinssi Joseph Franz Maximilian Lockowitzin tilaus. Kvartetoissaan Beethoven nostaa uudelle tasolle Haydn’n ja Mozartin kehittelemän klassisen jousikvarteton. Beethovenin op. 18 jousikvartetoista ei ole säilynyt käsikirjoituksia eikä luonnoksia ja onkin arveltu, että nro 4 olisi todellisuudessa viimeisin kuuden jousikvarteton sarjasta.
Konsertissa ei ole väliaikaa
LIPUT:
S-ETUKORTILLA: 21 € / 19 € / 8 €
(23 € / 21 € / 10 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Jonna Tervomaa
2026-03-07 19:00
VAIN ELÄMÄÄ -OHJELMASSA HURMAAVA JONNA TERVOMAA KATTAVALLE KONSERTTISALIKIERTUEELLE
Parhaillaan tuoreimmalla Vain elämää -kaudella hurmaava vuosikymmenien uran tehnyt Jonna Tervomaa lähtee keväällä 2026 kattavalle omalle konserttisalikiertueelle. Kyseessä on Tervomaan ensimmäinen oma konserttisalikiertue koskaan. Kiertue alkaa helmikuussa Espoon Tapiolasalista, ja päättyy huhtikuussa Lahden Sibeliustalolle. Liput konserttisalikiertueelle ovat myynnissä nyt.
– Olen aina nauttinut asemastani monipuolisena artistina ja lähden isolla sydämellä ja kaikella osaamisellani konserttisaleihin. Haluan ottaa näistä upeista tiloista kaiken irti ja nauttia yleisön kanssa musiikissani. Nähdään siis keväällä konserteissa!, Jonna Tervomaa fiilistelee.
Legendaarisen Jonna Tervomaan musiikissa yhdistyvät energisyys ja herkkyys ainutlaatuisella tavalla. Pitkän ja monipuolisen uran tehnyt Jonna Tervomaa on julkaissut urallaan 11 albumia ja voittanut yhteensä seitsemän Emma-palkintoa. Vuonna 2007 Tervomaa sai Teosto-palkinnon Parempi loppu -levyn sanoituksista ja sävellyksistä. Hänen viimeisin albuminsa SUPERAURINKO julkaistiin vuonna 2024.
Jonna Tervomaan keikoilla yhdistyvät herkkyys, voima ja energia. Mittava biisikatalogi ja radiosoitosta tutut laulut, kuten Rakkauden haudalla, Minä toivon, Yhtä en saa ja Suljettu sydän kestävät todistetusti aikaa ja elävät uutta elämää uusimpien SUPERAURINKO-albumin kappaleiden rinnalla.
Konsertin kesto noin 2h, sisältää väliajan
Liput 36,00 €
+ tilausmaksut (alk. 1,50 € + 0,65 % tilauksesta www.lippu.fi)

Marion Rung - Elämälle kiitos! 80-v. juhlakiertue
2026-03-08 16:00 - 17:00
Elämälle Kiitos!
Marion Rung 80v Juhlakiertue
”Olette sydämellisesti tervetulleita juhlistamaan 80-vuotisjuhlavuottani, ja samalla sitä elämäniloista pikkutyttöä, jonka olen saanut säilyttää sisälläni kaikki nämä vuodet. Haluan myös sydämestäni kiittää teitä kaikkia mukanaolosta 65 vuotta kestäneellä taiteilijaurallani.
Tämä Elämälle Kiitos! -konserttikiertue on ehkä kaikkein eniten “minun näköiseni”. Yhdessä ystäväni Eeva Malinin kanssa olemme suunnitelleet siitä lämpimän, koskettavan ja elämänmakuisen kokonaisuuden, joka kuljettaa kuulijansa halki vuosikymmenten ja tarinoiden. Eeva toimii myös illan juontajana, ja hänen kanssaan käymme läpi elämäni kohokohtia, ja pysähdymme myös herkkien ja kipeiden hetkien äärelle. Ilta tuo tullessaan elämäni hetket, jotka ovat muovanneet minua ja kuljettaneet tähän hetkeen, jonka saamme nyt yhdessä elää, juhlia ja jakaa.
Minua säestää akustinen orkesteri kapellimestari Mirka Dojanin johdolla. Akustinen sointi tuo musiikkiin lämpöä ja aitoutta; Juuri niitä sävyjä, joilla haluan tämän kiertueen kautta kertoa elämästäni ja kiittää siitä.
Toivotan sinut sydämellisesti tervetulleeksi mukaan Elämälle Kiitos! -konserttiin musiikin ja jutustelun pariin.”
Konsertin kesto noin kaksi tuntia sisältäen 30min väliajan
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: VALOT JA VARJOT
2026-03-12 18:00
Juha Kangas, kapellimestari
Alexis Roman, huilu
Stefania Saglietti, harppu
Leó Weiner: Divertimento nro 1 op. 20
Wolfgang Amadeus Mozart: Konsertto huilulle ja harpulle C-duuri K. 299
Pēteris Vasks: Epifania
Joseph Haydn: Sinfonia nro 44 ”Surusinfonia”
Mikkelin kaupunginorkesterin päävierailija kapellimestari Juha Kangas tuo Mikaeliin ohjelman, jossa kuullaan sävyjä elämän valoisista ja varjoisista puolista. Solistikaksikkona debyyttinsä Mikkelissä tekevät Kansallisoopperan orkesterissa soittavat Stefania Saglietti ja Alexis Roman. He esittävät Mozartin konserton huilulle ja harpulle, jossa sekä orkesteri että solistit pääsevät panemaan parastaan.
Unkarilaisen Leó Weinerin Divertimento johdattelee tunnelmaan ennen Mozartia ja konsertin ensimmäinen puolisko edustaakin ohjelman valoisaa puolta. Jälkimmäisen puoliskon aloittaa Pēteris Vasksin teos Epifania, joka on omistettu hänen ystävälleen Juha Kankaalle. Lyhyt rauhallinen teos johdattaa meidät kohti konsertin päättävää Surusinfoniaa.
Joseph Haydn sävelsi yli sata sinfoniaa, joista tässä konsertissa kuullaan numero 44 vuodelta 1772. Surusinfonia ”Trauer” kuuluu Haydn’n Sturm und Drang -kauden töihin ja pitää sisällään tyylisuuntaan kuuluvan dramaattisuuden ja tunteiden kiihkon. Toisen hitaan osan Haydnin kerrotaan pyytäneen esitettäväksi hänen omissa hautajaisissaan – kertoo omaa kieltään säveltäjän osalle antamasta merkityksestä.
TAITEILIJAVARTTI klo 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Neljä Pientä Annosta – Martti Suosalo, Iiro Rantala, Lotta Kuusisto
2026-03-13 19:00
Musiikkikomedia 4 Pientä Annosta sisältää illallisen yhdelle ja kolme muuta ratkiriemukasta elämystä.
Martti Suosalo eläytyy rooleihin hovimestarista nuotinkääntäjään ja Iiro Rantala pianopedagogista sankarisolistiin. Lotta Kuusisto huolehtii proseduureista.
Yleisön suosikkiesitystä on esitetty täysille katsomoille niin Suomessa kuin ympäri Eurooppaakin.
Esityksen kesto noin 1h 20min, ei väliaikaa
Liput:
Peruslippu 35,50 €, sis palvelumaksun
S-etuhinta 32,50 €, sis palvelumaksun
Ryhmät min 20 hlöä, 32,50 €, sis palvelumaksun
+ tilausmaksut (alk. 1,50 € + 0,65 % tilauksesta www.lippu.fi)

Sami Hedberg - Best of Kokovartalomies K-13
2026-03-14 18:00
Sami Hedberg tarjoaa yleisölleen täyslaidallisen komiikkaa Best of Kokovartalomies -kiertueella keväällä 2026. Luvassa on hulvaton kattaus legendaarisimpia Kokovartalomies-hetkiä, esitettynä tuoreella energialla ja tinkimättömällä stand up -komiikalla. Tule nauramaan rakastetun koomikon parhaiden palojen parissa ja kokemaan stand up -ilta, joka jää taatusti mieleen!
Tilaisuuden kesto: noin 2h sis. väliaika 30 min
Ikäraja: K13
Liput:
Peruslippu: 39,90€
Opiskelijat, eläkeläiset, työttömät, varussotilaat: 37,90€
Ryhmät min. 20 hlö: 37,90€/kpl
+ tilausmaksut (alk. 1,50 € + 0,65 % tilauksesta www.lippu.fi)

Club for Five - Suuret suomalaiset
2026-03-15 17:00
Club For Five kotimaisempana kuin koskaan
Tämä konsertti kumoaa lavalle repullisen suomalaisen sydämen kieliä soittavia lauluja eri vuosikymmeniltä. Club For Five pohtii suomalaisuutta omasta näkökulmastaan musiikin ja muistojen kautta. Lauluyhtyeen luotsauksessa matkataan ympäri suomenmaan ja hämmästellään niin kotimaisen musiikin helmiä kuin tulevaisuuden suuruuksia. Konsertti kartoittaa viiden laulajan otannalla, mistä suuret suomalaiset on tehty. Millaista on olla suomalainen.
Vanhaa härmäläistä kansanperinnettä tai hassuja hetken villityksiä – suomalaiset sävelet kuvaavat oikeaa elämää, mutta myös rakentavat identiteettiämme ja heijastelevat katajaisen kansamme luonteenpiirteitä. Yhteiseen kulttuuriseen DNA:hamme on tallentunut kaikenlaista Katri-Helenasta Nightwishiin, Dingosta Kuumaa-yhtyeeseen ja Georg Malmsténista Juha-Tapioon. Club For Five käärii kaiken pakettiin luovalla ja yllätyksellisellä otteellaan. Huumori, suuret tunteet ja loisto yhdistyvät tavalla, joka saa kuulijan tuntemaan, että musiikki kiertää suonissa ja sykkii sydämessä. Ihmisäänellä tuotettu a cappella -musiikki ja ainutlaatuinen suomenkieli ovat kuin luodut toisilleen.
Konsertin kesto noin 2h, sisältää väliajan
Liput 44 €
+ tilausmaksut (alk. 1,50 € + 0,65 % tilauksesta www.lippu.fi)

ISMO ALANKO - KEVYT JA KOHTUUTON KIERTUE
2026-03-18 19:00
ISMO ALANGON KEVYT JA KOHTUUTON KIERTUE
Uutta musiikkia parhaillaan valmisteleva Ismo Alanko konsertoi laajasti halki maan ensi vuonna. Suomalaista sielunmaisemaa musiikillaan jo neljän vuosikymmenen muovanneen artistin Kevyt ja kohtuuton kiertue käynnistyy Lahden Finlandia-klubilta perjantaina 27. helmikuuta. Yhteensä 19 paikkakuntaa kattavan kiertueen lipunmyynti käynnistyy kunkin esiintymispaikan omissa lipunmyyntikanavissa keskiviikkona 19. marraskuuta alkaen.
Luomisvoimainen laulaja-lauluntekijä julkaisi hiljattain maistiaisen ensi vuonna ilmestyvältä uudelta albumiltaan Loppuaikana-singlen muodossa. Kappale on Alangon klassikkoista Kulkurin iltakalja (1980) ja Taitelijaelämää (1995) muodostuvan hedonismitrilogian kolmas osa. Yhdessä pitkäaikaisen yhteistyökumppaninsa Riku Mattilan kanssa työstämä tuleva pitkäsoitto ilmestyy kevättalvella 2026. Albumilla sekä kiertueella mukana musisoi Alangon kanssa jo 13 vuoden ajan kulkenut El Mosquito -yhtye.
Konsertin kesto noin 2,5h, sisältää väliajan 25min
Liput 49,50 €
+ tilausmaksut (alk. 1,50 € + 0,65 % tilauksesta www.lippu.fi)

Kotiseutu Pohjolassa
2026-03-19 19:00
Tapahtuma on siirtynyt, alkuperäinen ajankohta oli pe 28.11.2025 klo 19. Ennen siirtoa ostetut liput käyvät sellaisenaan uudelle päivämäärälle. Jos uusi ajankohta ei sovi, voi lippurahojen palautusta hakea linkistä 31.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————————————————————————————————
KOTISEUTU POHJOLASSA
-konsertissa esiintyvät Suomalaiset iskelmän- ja musiikin legendat Kai Hyttinen ja Pasi Kaunisto.
Miehet levyttivät 1960-luvun lopulla ja 1970-luvulla monia ikivihreitä hittejä.
Hyttisen hittejä ovat muun muassa Kurki, Käymään vain, Muistan kesän ja Nosta lippu salkoon.
Kauniston tuotannossa ovat esimerkiksi Koskaan et muuttua saa, Sanat eivät riitä kertomaan, Lakeuden kutsu ja Nelostie.
Tuohon aikaan miehet eivät esiintyneet yhdessä, mutta nyt eläkepäivinä yhteisesiintyminen on tuntunut miesten mielestä luontevalta. Kotiseutu Pohjolassa konsertissa kuullaan Kai Hyttisen ja Pasi Kauniston rakastetumpia levytyksiä.
Konsertin kesto n. 2h sisältäen 30minuutin väliajan.
Peruslippu 32,10 €
Eläkeläinen 29,50 €
+ tilausmaksut (alk. 1,50 € + 0,65 % tilauksesta www.lippu.fi)

A Special Night with Bloodred Hourglass part II featuring Mikkelin Kaupunginorkesteri
2026-03-21 19:00
Bloodred Hourglass ja Mikkelin Kaupunginorkesteri yhdistävät jälleen voimansa!
Mikkelin raskaan musiikin ylpeys Bloodred Hourglass tuo ylistetyn “We Should Be Buried Like This” -albuminsa julkaisukiertueen kotikaupunkiin erityiskeikalle, jossa genrensä kärkipaikoille noussut yhtye esiintyy Mikkelin Kaupunginorkesterin kanssa. Kaksi vuotta sitten toteutettu ensimmäinen yhteiskonsertti sai erinomaisen vastaanoton ja nyt yhteistyö saa jatkoa. Mikaelin Martti Talvela -salissa kuullaan maaliskuussa 2026 yhtyeen musiikkia suuremmiksi sovitettuina kuin koskaan aiemmin.
Ikimuistoisessa keikkaillassa on luvassa uusimman albumin läpisoitto, harvemmin livenä esitettyjä kappaleita sekä hittejä yhtyeen uran varrelta.
Mikaelin ovet aukeaa klo 18.00 ja showtime klo 19.00
Konsertin arvioitu kesto noin 2h, sisältää väliajan
Video kevään 2024 keikasta: https://www.youtube.com/watch?v=w0WEuz9ejPk
Liput 47 €
+ tilausmaksut (alk. 1,50 € + 0,65 % tilauksesta www.lippu.fi)

Markku Aro Greatest Hits - Suurimmat hitit konserttikiertue / peruttu
2026-03-22 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 22.4.2026 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
—————————————————————————–
Markku Aro lähtee uransa toiselle omalle konserttikiertueelle maaliskuussa 2026
Legendojen legenda Markku Aro on koko kansan tuntema, suorastaan ikoninen taiteilija iskelmämusiikin saralla. Aroa kuvaillaan oikeutetusti alansa rautaiseksi ammattilaiseksi ja samalla kiistatta yhdeksi Suomen suosituimmista iskelmätähdistä. Uskomatonta, mutta totta on se, että Markku teki ensimmäisen oman konserttikiertueensa vasta vuonna 2019 – oman 70-vuotissyntymäpäivänsä kunniaksi. Vuonna 2026 on luvassa uran toinen kiertue, joka kantaa nimeä MARKKU ARO – Greatest Hits – Suurimmat hitit.
Vuoteen 1968 osui miehen todellinen läpimurtohitti Käyn uudelleen eiliseen ja sitä on seurannut mittava lista suomalaisen yleisön rakastamia hittejä Hyvännäköinen, Moskiitto, Jestas sentään, Oma kultasein, Anna kaikkien kukkien kukkia, Etsin kunnes löydän sun, Pois sun vien, Kun sä vierelläin sateessa oot ja Loit elämälle pohjaa, Keskiyön aikaan ja Ollaan lähekkäin. Markku tarjoilee levylautasille kerta toisensa jälkeen tunnistettavan ja lämpimän äänensä ja sitä on luvassa myös tulevalla konserttikiertueella.
– “Odotan tulevaa kevättä ja uutta konserttikiertuetta suurella innolla. On mukavaa päästä taas kiertämään konserttisaleja, kohdata ihmisiä ja luoda upeita iltoja”, Aro kuvailee.
Konsertti on ikärajaton
Konsertin kesto noin 2h, sis väliajan
Liput:
Permanto rivit 1-14, 49,90 €
Permanto rivit 15-21 ja parvi 45 €
+ tilausmaksut (alk. 1,50 € + 0,65 % tilauksesta www.lippu.fi)
Järjestäjä Gramofoni Oy

Prime Orchestra - Rock Sympho Show
2026-03-24 19:00
ROCK SYMPHO SHOW IV – 2025/2026
Valmistaudu kokemaan rockin ja sinfonian valtava voima – legendaarisen PRIME Orchestran uusi, huikea spektaakkeli ROCK Sympho Show IV on täällä!
Mitä on luvassa:
Laajan Euroopan-kiertueen myötä kuolemattomat rock-klassikot kuten Metallica, Coldplay, AC/DC, Pink Floyd, Rammstein, Deep Purple, Scorpions, The Cranberries, Depeche Mode, ELO ja monet muut heräävät henkiin täysin uudessa, ainutlaatuisessa muodossa.
Klassikkokappaleet saavat uuden soinnin, kun ne esitetään uniikin sinfonisen crossover-orkesterin tulkintoina. Neljännessä osassa suositusta ROCK Sympho Show -sarjasta kuullaan yleisön rakastamien hittien lisäksi myös runsaasti uusia, legendaarisia rock-sävelmiä – PRIME Orchestran voimallisina versioina.
Koe räjähtävä energia, vaikuttavat solistit ja tiukasti svengaava rock-bändi – kaikki yhdessä upean sinfoniaorkesterin kanssa, karismaattisen kapellimestarin johdolla. Tämä on Rock Sympho Show IV – voimakkaampi ja vaikuttavampi kuin koskaan ennen.
Kuka luo tämän musiikillisen myrskyn?
Kansainvälisesti ylistetty PRIME Orchestra on valloittanut miljoonien sydämet ympäri maailman. Vuodesta 2014 lähtien orkesteri on tuottanut yli 20 erilaista show’ta ja esiintynyt yli 1500 konsertissa eri puolilla Eurooppaa.
Moderni äänitekniikka, uppouttavat LED-näytöt, näyttävät erikoistehosteet ja esiintyjien tyylikäs visuaalinen ilme tekevät PRIME Orchestran konserteista todellisia kokonaistaide-elämyksiä.
Esitysten säihke, huippuluokan ammattitaito ja muusikoiden luova lähestymistapa hurmaavat yleisön – jokainen show on ainutkertainen tapahtuma.
Valmistaudu iltaan, joka tarjoaa musiikillisia yllätyksiä, suuria tunteita ja unohtumattomia hetkiä!
Konsertin kesto 2h 15min, sisältää 20-25min väliajan.
PRIME Orchestra kotisivut: https://prime-orchestra.com/en/
Liput:
Permanto hintaryhmä 1, rivit 1-11, 79 €
Permanto hintaryhmä 2, rivit 12-21, 69 €
Parvi 59 €
+ tilausmaksut (alk. 1,50 € + 0,65 % tilauksesta www.lippu.fi)

The Lord of The Ring & The Hobbit
2026-03-28 16:00 - 17:00
Taru Sormusten Herrasta, Hobitti ja Mahtisormukset – konsertti
Konsertti on omistettu J.R.R. Tolkienin musiikilliselle universumille. Ainutlaatuisen konsertin tunnelmat vievät yleisön kohti Keski-Maata. Legendaarisen Sir Christopher Leen, unohtumattoman Sarumanin, ääntä kuullaan sopusoinnussa Konnun orkesterin, solistien ja kuoron kanssa. Hobittien, haltioiden ja örkkien ihmeellinen maailma herää henkiin luoden vertaansa vailla olevan elämyksen. Tähti alkuperäisestä elokuvasta esittelee konsertin!
Tässä konsertissa pääset kokemaan tunnelmia Mordorin synkistä uhkista Mustien ratsastajien räikeisiin hyökkäyksiin, unohtamatta haltioiden upeita, lyyrisiä melodioita. Jokainen ilmoille nouseva sävel on kutsu kohti Taru sormusten herrasta, Hobitti sekä Mahtisormukset- eeppisiä tarinoita. Konsertti tarjoaa puhtaan ja syvällisen musiikillisen kokemuksen, jossa juhlitaan Tolkienin teoksiin liittyvien sävellysten kerronnallista voimaa. Tervetuloa Keski-Maahan!
Ikäraja: S
Kesto arviolta noin 2h, ei väliaikaa
Konsertin jälkeen meet&greet tuotemyyntipisteellä.
Video: https://www.youtube.com/watch?v=6BxypIYlqV0
Liput, sisältää palvelumaksun:
79€, permanto rivit 1-4
69€, permanto rivit 5-21 ja parvi rivit 1-4
59€, parvi rivit 5-8
49€, parvi rivi 9 ja sivuparvien näkörajoitteiset paikat
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Star Entertainment Europe by Lancelot Productions

The Music of Hans Zimmer & Others
2026-03-28 20:00
Hans Zimmerin ja muiden musiikkia – Elokuvasävelmien juhla
Koe elokuvamusiikin lumoava maailma teoksessa ”Hans Zimmerin ja muiden musiikkia”! Nauti parhaimmista elokuvamusiikkikappaleista elokuvista kuten mm. ”Top Gun”, ”Dune”, ”James Bond”, ”Pirates of the Caribbean”, ”Leijonakuningas”, ”Gladiaattori”, ”Yön ritari”, ”Inception”, ”Interstellar” vaikuttavassa konserttitapahtumassa. Mukana on elokuvamusiikkiorkesteri, kuoro, kuuluisia solisteja ja valoshow. Illan isäntänä toimii erityisvieras suoraan alkuperäisestä elokuvasta!
Ei ole toista säveltäjää, joka olisi vaikuttanut elokuvamaailmaan viimeisen kahden vuosikymmenen aikana yhtä paljon kuin Oscar-, Golden Globe- ja Emmy-palkittu Hans Zimmer. Hänen uskomattomia sävellyksiään ovat mm. ”James Bond”, ”Leijonakuningas”, ”Pirates of the Caribbean”, ”Gladiaattori”, ”Yön ritari”, ”Teräsmies”, ”Inception” ja ”Interstellar”.
Saksassa syntynyt Hans Zimmer nousi kuuluisuuteen ”Sademies” -elokuvan musiikilla ja on siitä lähtien siivittänyt lukuisia Hollywoodin megahittejä saavuttamaan menestystä, mukaan lukien ”Mission Impossible II”, ”Gladiaattori”, ”Pirates of the Caribbean”, ”Interstellar” ja ”Batman”. Hans Zimmer sai yhdennentoista Oscar-ehdokkuutensa vuonna 2018 Christopher Nolanin elokuvan ”Dunkirk” soundtrackista.
Yleisö pääsee kuulemaan mielenkiintoisia taustatarinoita, kuten sen, miten Hans Zimmer välitti anti-apartheid-viestin ”Leijonakuninkaan” laulun sanoituksessa äidinkielellään, kertoen Disney-yhtiölle sen kertovan perhosista. Hans Zimmer ihailee Ennio Morriconen työtä ja nimeää hänet esikuvakseen. Konsertissa kuullankin otteita Morriconen elokuvista ”Hyvät, pahat ja rumat” ja ”Once Upon a Time in the West”.
Konsertissa kuullaan myös Zimmerin säveltämä kappale Aurora-elokuvateatteriampumisen uhreille ja hänen säveltämäänsä musiikkia ilmastonmuutoksen vastustamiseksi.
”Hans Zimmerin ja muiden musiikkia – Elokuvasävelmien juhla” on unohtumaton audiovisuaalinen kokemus!
Ikäraja: S
Kesto n. 2 h 30 min, sisältää väliajan
Konsertin jälkeen meet&greet tuotemyyntipisteellä.
Video: https://www.youtube.com/watch?v=Q9kAPbopXsU
Liput:
79€, permanto rivit 1-4
69€, permanto rivit 5-21 ja parvi rivit 1-4
59€, parvi rivit 5-8
49€, parvi rivi 9 ja sivuparvien näkörajoitteiset paikat 7kpl
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Star Entertainment Europe by Lancelot Productions

Mikkelin kaupunginorkesteri: SINFONIETTA
2026-04-02 18:00
Elisar Riddelin, kapellimestari
Ilmiö Ensemble (Jenny Villanen, huilu; Takuya Takashima, oboe; Nora Niskanen, klarinetti; Mikko-Pekka Svala, fagotti; Ilkka Puputti, käyrätorvi)
Cecilia Damström: Infirmus
Aulis Sallinen: Kamarimusiikkia VII “Cruselliana”
Igor Stravinsky: Concerto in D ”Basle”
Benjamin Britten: Sinfonietta op. 1
Huhtikuun alkajaisiksi saamme vieraiksi kapellimestari Elisar Riddelinin ja puhallinkvintetti Ilmiö Ensemblen. Puhallinkvintetti yhdistettynä Mikkelin omaan jousiorkesteriin saa aikaan kamariorkesterin, joka mahdollistaa mm. Aulis Sallisen kuuluisasta Kamarimusiikki-sarjasta osan VII ”Cruselliana”. Nimi viittaa säveltäjä B. H. Cruselliin, jonka sävellyksistä teos on saanut innoitustaan. Puhallinkvintetin kanssa orkesterimme esittää myös Benjamin Brittenin Sinfonietan, jonka opusnumero 1 jo viittaa siihen, että teos on Brittenin varhaisinta tuotantoa. 18-vuotiaana kirjoitettu Sinfonietta on brittiläisen säveltäjän opiskeluvuosilta ja on omistettu hänen opettajalleen Frank Bridgelle.
Igor Stravinskyn Concerto in D on sävelletty Baselin Kamariorkesterin 20-vuotisjuhlaan vuonna 1947. Teos on ensimmäinen, jonka säveltäjä julkaisi saatuaan Yhdysvaltain kansalaisuuden, jonne oli muuttanut pakoon Toisen maailmansodan syttyessä. Tämä kolmiosainen sävellys jousiorkesterille on esitetty myös balettina useaan otteeseen.
Elisar Riddelin on yksi maamme nuorista nousevista kapellimestareista. Hän on johtanut Mikkelin kaupunginorkesteria aiemmin opiskelijana, mutta tekee nyt ammattilaisdebyyttinsä Mikaelin lavalla. Riddelin aloittaa ohjelman suomalaisen nykysäveltäjä Cecilia Damströmin Infirmus-teoksella, jonka ahdistava tunnelma kuvaa sairautta ja kipua ja on omistettu kaikille vakavista sairauksista kärsiville.
TAITEILIJAVARTTI KLO 17.30 Mikaelin lämpiössä
LIPUT:
S-Etukortilla: 27 € / 24 € / 9 €
(29 € / 27 € / 11 €)
(Edun lisäksi ei bonusta)
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

VIIVI - Konserttisalikiertue 2026
2026-04-03 19:00
VAIN ELÄMÄÄ -OHJELMASSA HURMAAVA VIIVI LÄHTEE KATTAVALLE KONSERTTISALIKIERTUEELLE KEVÄÄLLÄ 2026
Tämän syksyn Vain Elämää -ohjelmassa hurmaava uuden pop-sukupolven kärkinimi VIIVI lähtee uransa ensimmäiselle konserttisalikiertueelle keväällä 2026. Kiertue kattaa yhdeksän paikkakuntaa ympäri Suomen ja päättyy huhtikuussa Helsingin Kulttuuritalolle.
– Ensi keväänä tehdään mun bändin kanssa kokonainen konserttisalikiertue ensimmäistä kertaa. Aiemmista esiintymisistä konserttisaleissa on jäänyt mieleen niiden uskomaton tunnelma ja poikkeuksellinen yhteys yleisön kanssa. Tällä kiertueella haluan viedä perinteisen VIIVI-shown uudelle tasolle: luvassa on syksyn Vain elämää -versioita, tuttuja kappaleita uusina sovituksina sekä vielä julkaisematonta uutta musiikkia. Oon todella innoissani tulevasta, VIIVI iloitsee.
Vuoden 2025 Uuden Musiikin Kilpailussa loistanut sekä Emma Gaalassa Vuoden tulokkaana 2022 palkittu VIIVI on lyhyessä ajassa raivannut tiensä suomalaisen pop-kentän kärkeen. Tänä syksynä kaikki hänen Vain Elämää -versionsa ovat nousseet Spotifyn kymmenen soitetuimman kappaleen joukkoon, joista Olen kaunis (syntynyt voittamaan) sijalle 7.
Artistin musiikin ytimessä on väkevä ja erottuva laulutulkinta, vahvan tarttumapinnan omaavat tekstit ja mahtipontiset kertosäkeet. VIIVIn menestystarina on näkynyt radioissa, kun sekä JVG:n kanssa julkaistu Mitä näil korteil saa? ja Robin Packalenin kanssa julkaistu Ihana kipu nousivat 1. sijalle Radiolistalla vuoden 2023 aikana.
VIIVI – Konserttisalikiertue 2026
TO 2.4. Tampere, Tuulensuun Palatsi
PE 3.4. Mikkeli, Mikaeli
LA 4.4. Hyvinkää, Hyvinkääsali
KE 8.4. Lahti, Sibeliustalo
PE 10.4. Jyväskylä, Paviljonki
LA 11.4. Rovaniemi, Korundi
SU 12.4. Kokkola, Musiikkikeskus Snellman
KE 15.4. Turku, Logomo, Teatro
PE 24.4. Helsinki, Kulttuuritalo
Liput & lisätiedot: warnermusiclive.fi/viivi
Konsertti on ikärajaton
Konsertin kesto noin 2h, sisältää väliajan
Liput 39,10 €
+ tilausmaksut (alk. 1,50 € + 0,65 % tilauksesta www.lippu.fi)

Neljä Ruusua: Akustinen unelma – Sähköinen sydän
2026-04-04 19:00
Suomalaisen popmusiikin peruskivi Neljä Ruusua lähtee keväällä konserttisalikiertueelle. Akustinen unelma – Sähköinen sydän -nimeä kantava kiertue on jatkoa parin vuoden takaiselle, salit ympäri Suomen täyttäneelle Akustinen unelma -kiertueelle. Tällä kertaa vain toinen puoli on akustinen, toisen ollessa sähköinen.
– Konserteissa tulee olemaan kaksi puolta. Ensimmäinen setti on akustinen, mutta ei välttämättä rauhallinen. Siinä on samaan aikaan herkkyyttä ja vaaraa. Väliajan jälkeen sähköistämme tunnelman ja ”sytytämme valot”. Sähkösetti kruunaa kaiken, värisyttää ja tuottaa tyydytyksen, laulaja Ilkka Alanko kertoo.
Luvassa on laajasti kappaleita yhtyeen yli 40-vuotisen uran varrelta.
– Soitamme hittejä ja myös vähän vähemmälle huomiolle jääneitä helmiä pitkän uramme varrelta. Odotamme hienoja iltoja, ihmisten kohtaamista ja kiitollisuuden tunnetta tästä kaikesta, Alanko jatkaa.
Konsertin kesto noin 2h, sisältää väliajan
Liput:
Peruslippu 42,90 €
+ tilausmaksut (alk. 1,50 € + 0,65 % tilauksesta www.lippu.fi)

Suomirock-musikaali – Eput, Juice ja Hassisen kone ihan tuuliajolla / PERUTTU
2026-04-10 19:00
Tapahtuma valitettavasti peruuntuu. Voit hakea lippurahojen palautusta 30.4.2026 mennessä oheisesta linkistä: https://web.lippu.fi/palautus/
—————————–
Musikaali kertoo kaikkien aikojen rock-risteilystä, johon osallistuivat idean isä Juice, Eppu Normaali ja Hassisen kone. Tuuliajolla -kiertue oli joukko rock-konsertteja Saimaan rantakaupungeissa, kun yhtyeet purjehtivat Heinävesi-nimisellä sisävesilaivalla kaupungista toiseen. Ensimmäinen Tuuliajolla-risteily tehtiin vuonna 1981 ja kiertueita järjestettiin 1980-luvulla yhteensä viisi.
Tarina saa alkunsa, kun maakuntalehden urheilutoimittaja Eino joutuu vastoin tahtoaan tekemään juttua rock-risteilystä musiikkitoimittajan sairastuttua. Miten Eino selviää tehtävästään, hän kun on juppi, inhoaa rock-musiikkia ja haluaa mennä aikaisin nukkumaan? Kiertueella Eino kohtaa mm. Juicen, Martti Syrjän ja Ismo Alangon. Einon matkaa rock-muusikoiden seurassa kuitenkin helpottaa ihana laivaemäntä Tia.
Tuuliajolla -kiertueella seurataan suomalaisten rock-muusikoiden elämää ja keikkailua. Hulvaton laivamatka tehdään Suomen suvessa yhden viikon aikana. Einon juppimainen elämä ja arvomaailma mullistuvat laivamatkalla täydellisesti, eikä vähiten ihastuttavan laivaemännän ansiosta. Miten kiertueen manageri selviää rock-muusikoiden kanssa, entä laivan kapteeni? Mitä Eino ajattelee kohdatessaan Andy McCoyn, Armi Aavikon ja Dannyn? Musikaalissa kuullaan supersuosittujen Juicen, Hassisen Koneen ja Eppu Normaalin hittejä 80-luvun alusta.
Rooleissa mm. Tatu Mönttinen, Elisa Lairikko/ Mirjam Paaso, Ilpo Kaikkonen, Jussi Ojanen, Timo Järvensivu, Kasperi Kinnunen/ Juha Kinnunen, Simo Stenman.
Esityksen kesto 2h 40min, sis. väliajan
Lippujen hinnat:
Peruslippu 49,60 €
Eläkeläinen 45,10 €
Opiskelija, työtön, lapsi 39,10 €
Ryhmä yli 20 hlö 46,10 €
Eläkeläisryhmä yli 20 hlö 43,10 €

THE ELVIS CONCERT 2026 (USA) - Featuring Dwight Icenhower
2026-04-11 19:00
THE ELVIS CONCERT 2026 (USA)
Featuring #1 Elvis Tribute-Artist Dwight Icenhower, plus special guests.
Yhtenä erikoisvieraana mukana näyttelijä Mindi Miller, joka tapaili Elvistä vuosina 1975 ja 1976. Hänellä on monia hienoja tarinoita Elviksestä.
Elviksen legenda elää tänä päivänä vahvemmin kuin koskaan. Uuden elokuvan ansiosta uudet sukupolvet löytävät hänen musiikkinsa. Kappaleet kuten ‘Suspicious Minds’, ‘If I Can Dream’ ja ‘Unchained Melody’ löytävät jälleen kaikupohjaa nuoremmasta yleisöstä. Tämä erikoisshow tekee kunniaa miehelle ja hänen musiikilleen. Kaikki hänen parhaat laulunsa ovat mukana, tunteella esitettynä ja huippubändin autenttisuudelle, jossa soittavat loistavat muusikot ympäri maailmaa.
Laulajana tässä erinomaisessa showssa on Dwight Icenhower (USA), joka on voittanut Maailman Parhaan Elvis Tribute Artistin palkinnon jo neljästi. Dwightin ääni on niin lähellä Elvistä, että se on hämännyt jopa asiantuntijoita. Viimeisessä showssaan täällä Dwight lauloi Unchained Melodyn säestäen itseään pianolla aivan kuten Elviskin teki 1977. Se oli poikkeuksellinen hetki, hänen äänensä kuulosti aivan Elvikseltä ja onnistui toistamaan hienovaraisimmatkin vivahteet. Jos suljit silmäsi, tuntui aivan kuin Elvis olisi ollut huoneessa. Monet sanoivat jälkikäteen, että se antoi heille kylmiä väreitä ja joillekin jopa kyyneleitä. Se oli hieno hetki. Tästä on luvassa yksi noista erittäin hienoista illoista, jota voimme lämpimästi suositella ei vain Elvis-faneille, mutta kenelle tahansa, joka arvostaa hyvää musiikkia. Kuninkaan musiikki on ajatonta ja tämä show ei ainoastaan sisällä hänen hittinsä, mutta myös joitain gospel-lauluja ja b-puolia: ‘Hound Dog’, ‘Devil In Disguise’, ‘Don’t Be Cruel’, ‘How Great Thou Art’… ja paljon muita.
Konsertin arvioitu kesto noin 2h, sisältää väliajan
Liput 32,60 €
+ tilausmaksut (alk. 1,50 € + 0,65 % tilauksesta www.lippu.fi)

Drone Seminar + expo 2026
2026-04-14 09:00 - 17:00
Tapahtumassa on mukana drone-toimialan huippupuhujia Suomesta ja maailmalta. Puheenvuorot englanniksi. Tapahtumaan on vapaa pääsy.
Drones
Drones are becoming an increasingly important technology across many industries. They are widely used in areas such as agriculture, photography, delivery services, and emergency response, helping tasks be completed faster and more efficiently.
With continuous improvements in design and software, drones are becoming more reliable and easier to operate. As their use expands, they are expected to play a major role in innovation, offering new solutions for businesses and improving services in everyday life.
Education
Education plays a crucial role in the development and application of drone technology. There is a variety of institutions offering training in engineering, manufacturing, and drone operations.
Experts in these fields can also provide guidance and support to public officials and businesses looking to integrate drones into their work. As the industry grows, specialized training programs will become more widely available, creating new career opportunities for those who pursue them.

Safety
Drones enhance comprehensive security by supporting emergency response, search and rescue, and infrastructure monitoring in challenging environments. They reduce risks for first responders by providing real-time data and access to hazardous areas.
Ensuring proper regulations, training, and technology development is essential for safe and effective drone use. Safety is a key consideration in all drone operations.
Knowledge
The drone industry requires a broad range of expertise to meet its diverse demands and unlock new innovations. From engineering and data analysis to regulatory knowledge and operational skills, professionals from various fields contribute to the safe and effective use of drones.
By fostering multidisciplinary collaboration, different sectors can integrate drones into their operations and maximize their potential. Continuous learning and adaptation are key to staying ahead in this rapidly evolving industry.

AGENDA – 14.4.2026
9:00 Showroom and exhibition open
9:00 Seminar registration opens
12:00 Seminar starts

13:40 Networking break 40 min
15:20 Break 10 min

16:30 Closing words
17:30 Showroom closes
Schedule changes are possible

The event is organized by the Mikkeli Development Company, Miksei, and is managed under the ’Keula kohti Mikkeliä’ project, which is funded by the Sustainable Growth and Vitality of Regions (AKKE) allocation. The funding authority for the project is the South Savo Regional Council.
Lue lisää: https://www.droneseminar.org/
Puhujat: https://www.droneseminar.org/speakers
Näytteilleasettajat: https://www.droneseminar.org/showroom

HHJ-puheenjohtajakurssi 15.-16.4.2026
2026-04-15 09:30 - 17:00, 2026-04-16 08:30 - 17:00
HHJ-puheenjohtajakurssi tarjoaa syväluotaavan ja käytännönläheisen katsauksen pk-yrityksen hallituksen puheenjohtajan työhön, samalla kun hallitustyön johtaminen kehittyy kokonaisuudessaan!

Pk-yrityksen hallituksen rooli on kasvanut yhteiskunnassa ja siten myös yhteiskunnan kehittämisessä. Valtionhallinnon ja yksityisen sektorin yksi ajankohtaisista painopistealueista on yrittäjyyden edistäminen sekä pk-yritysten toiminnan kehittäminen ja kasvun tukeminen. Näin luodaan mahdollisuuksia uusien työpaikkojen syntymiselle ja vanhojen säilymiselle. Tässä työssä on pk-yrityksen hallituksella suuri strateginen rooli ja erityisesti sen puheenjohtajalla.
Pk-yrityksen hallituksen puheenjohtajakurssilla käsitellään hallituksen johtamista ja ryhmädynamiikkaa. Puheenjohtajan tulisi toimia vastaavasti kuten orkesterinjohtaja tai luotsi. Hänellä tulee olla kyky kehittää hallitusosaamista, niin omaansa kuin hallituksen jäsenten. Toimiva hallitus toimii osakeyhtiön voimavarana ja suunnan näyttäjänä.
Laajuus: Kurssi koostuu kahdesta päivästä.
Aika: Keskiviikkona 15.4.2026 klo 09.30-16.30 ja torstaina 16.4.2026 klo 8.30-16.00
Kurssi järjestetään lähitoteutuksena Mikkelissä, etäosallistumiseen ei ole mahdollisuutta.
Sisältö: Kurssilla luodaan pohja pk-yritysten hallituksen puheenjohtajan käytännön työlle. Aiheina mm.:

Hallituksen ydintehtävät ja tehokkuudet
Yrityksen strategia sekä päätöksenteko- ja johtamisjärjestelmä
Kokouksen johtaminen ja työjärjestys
Liiketoiminnan kehittäminen ja toimitusjohtajan katsaus
Hallituksen ja puheenjohtajan vuorovaikutussuhteet
Hallituksen puheenjohtajan tehtävät ja vastuut

Kohderyhmä: Tämä kurssi sopii sekä hallitusten puheenjohtajille että puheenjohtajaksi aikoville.
Kirjallisuutta: Hallituksen puheenjohtajan opas – johda pk-yritys menestykseen, 5., uud. painos: Antero Virtanen, Ismo Salminen. (Teos sisältyy kurssin hintaan).
Pohjatiedot: Tälle kurssille osallistujilta edellytetään HHJ-kurssin käymistä tai vastaavien tietojen hallitsemista.

LUE LISÄÄ JA ILMOITTAUDU:
https://www.kauppakamarikauppa.fi/products/hhj-puheenjohtajakurssi-15-1642026-mikkeli

Tapahtuman järjestää: Etelä-Savon Kauppakamari
Lisätietoja:
Kristina Mustonen
Etelä-Savon kauppakamari
kristina.mustonen@kauppakamari.fi
puh. 044 732 1180
